b'\n_START_ARTICLE_\nLjubezen v \xc4\x8dasu kolere\n_START_SECTION_\nVsebina\n_START_PARAGRAPH_\nDelo je razdeljeno na 6 obse\xc5\xbenih poglavij, ki pripovedujejo o ljubezenskem trikotniku, ki se splete med tremi glavnimi osebami: Juvenalom Urbino, Fermino Daza in Florentinom Ariza. V romanu si dogodki ne sledijo po \xc4\x8dasovnem vrstnem redu, temve\xc4\x8d se pripovedujejo analiti\xc4\x8dno in preko tega spoznavamo osebe, njihova dejanja ter druge informacije._NEWLINE_Florentino Ariza se zaljubi v Fermino takoj, ko jo prvi\xc4\x8d vidi v njeni hi\xc5\xa1i, medtem ko ji preda telegram. Za\xc4\x8dne jo osvajati s svojimi strastnimi pismi in jo opazuje s klopce v parku, ki se nahaja nasproti njene hi\xc5\xa1e. Na za\xc4\x8detku ga ona no\xc4\x8de sprejeti, a ko to naposled le stori, naleti na veliko neodobravanje njenega o\xc4\x8deta, kar povzro\xc4\x8di tudi to, da jo o\xc4\x8de po\xc5\xa1lje dale\xc4\x8d stran, da bi pozabila svojega nesojenega ljubimca. Ko mine nekaj \xc4\x8dasa in se Fermina vrne nazaj, Florentina znova zavrne, saj vidi njuno ljubezen platoni\xc4\x8dno in tako kmalu potem spozna dr. Juvenala Urbino, ki je pri\xc5\xa1el iz Pariza, da bi kon\xc4\x8dal \xc5\xa1tudij medicine. Po kratki zvezi in spodbujanju o\xc4\x8deta k poroki, se Fermina naposled le odlo\xc4\x8di za poroko z Juvenalom, kljub temu, da ga ne ljubi. Po \xc5\xa1estih letih potovanja po Evropi in Parizu, se vrneta nazaj kot sre\xc4\x8den par, ki je imel dovolj \xc4\x8dasa za vzklitje prave medsebojne ljubezni, sad te pa je tudi njena nose\xc4\x8dnost. Med vsem tem \xc4\x8dasom pa je Florentino ves \xc4\x8das mislil nanjo in \xc4\x8deprav ni izpolnil obljube, da bo zanjo ostal devi\xc4\x8dnik in je imel veliko ljubezenskih zvez, jo \xc5\xa1e vedno globoko ljubi in je odlo\xc4\x8den, da bo neko\xc4\x8d njegova. In prav zaradi tega, se na samem pogrebu ob smrti njenega mo\xc5\xbea, pribli\xc5\xbea Fermini in ji ponovi prisego zvestobe in ljubezni, ki ji jo je dal pred leti. Fermina ga napodi in mu pove, da ga ne \xc5\xbeeli ve\xc4\x8d videti, poleg tega pa se ji ta izpoved ob truplu njenega mo\xc5\xbea, ki je bil pravkar pokopan, zdi nadvse neprimerna. Florentino se tega ne ustra\xc5\xa1i in ji za\xc4\x8dne ponovno pisati pisma, vse dokler ona ne sprejme njegovega obiska. Obiski so \xc4\x8dedalje bolj pogosti in tako minevajo dnevi, dokler ni Fermina odlo\xc4\x8dena, da si bo popolnoma opomogla od \xc5\xbealovanja in se tako s Florentinom poda na potovanje po reki Magdalena. Prav na tej barki, ki se imenuje Nova Zvestoba, se Fermina le preda Florentinu, on pa kon\xc4\x8dno do\xc4\x8daka trenutek, ki ga je \xc4\x8dakal 53 let, 7 mesecev in 11 dni, z vsemi dolgimi no\xc4\x8dmi \xc4\x8dakanja. Tako doka\xc5\xbeeta, da je ljubezen vztrajna in da je \xc5\xbeivljenje tisto, ki nima meja.'